ফ্রাঙ্ক মার্টিন
ফ্রাঙ্ক রেজিনাল্ড মার্টিন (ইংরেজি: Frank Martin; জন্ম: ১২ অক্টোবর, ১৮৯৩ - মৃত্যু: ২৩ নভেম্বর, ১৯৬৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম বোলার হিসেবে সম্যক কৃতিত্বের স্বাক্ষর রেখেছেন ফ্রেডি মার্টিন নামে পরিচিত ফ্রাঙ্ক মার্টিন।